《蓦山溪 春闺和陈大樽韵》
清代·丁澎

暖日烘帘，睡起抛残绣。衫薄不胜寒，乍朦胧、楚腰如柳。

重开鸾镜，扶起半欹鬓，香痕透。眉痕瘦。都付红酥手。

闲愁惯惹，脉脉频回首。新种合欢花，爱看他、倚残罗袖。

思寻旧梦，勾引是东风，灯昏候。啼鹃又。吹落巫山后。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。